Sest Nintendo "Game & Watch" oli kaasaegse insenerimõtte tippsaavutusteks. Kuna arvuteid ja telekamänge kellelgi ei olnud, jäid üle ainult elektronmängud. Neid oli igasuguseid, aga kõige-kõige-kõige-jne lahedam olid Nintendo "Game & Watch", täpsemalt selle Donkey Kong versioonid. Kui tavaline elektronmäng oli sihuke pisike, siis Nintendo omal oli suur ekraan ja see polnud veel kõik. Mõned neist käisid lahti nagu raamat ja neil oli kaks suurt ekraani. Mäng ise oli lihtne, Mario jooksis mööda ehitust edasi (teises versioonis dzhunglis) ja üleval istus Donkey Kong, kes talle tünne pähe loopis. Nende eest pidi Mario ära hüppama. Eesmärk oli jõuda ahvini, ta alla kukutada ja printsess ära päästa. Whee.